ગોંડલ-રાજકોટ નેશનલ હાઈવે ભુણાવા ગામના પાટિયા પાસે આવેલી ફેક્ટરીના પ્રદૂષિત પાણીના ખાડામાં ડૂબી જવાથી બે બાળકોનાં મોત નિપજ્યા હતા. બાળકોના મૃતદેહને લઈ ફેક્ટરી માલિક ગોંડલની ખાનગી હોસ્પિટલ પહોંચ્યો હતો. બાદમાં સરકારી દવાખાનામાં પીએમ કરાવ્યા વગર જ બંને બાળકોના મૃતદેહને લઈ ભુણાવા ગામે પરત નીકળી ગયો હતો અને બંને બાળકોની અંતિમવિધિ પણ કરી નાખી હતી. બે બાળકોનાં મોતની ઘટનાથી પોલીસ તંત્ર હજુ પણ અજાણ છે કે જાણી જોઈને વાત છુપાવી રહ્યું છે તે અંગેની ચર્ચાઓ ઊઠી છે.